BBIK ดีดแรง 7% โบรกชูเป้า 74 บ. มองกำไร 3 ปีโตเฉลี่ย 44%
BBIK ดีดแรง 7% โบรกฯชูเป้า 74 บ. มองกำไร 3 ปีโตเฉลี่ย 44% ส่วนปีนี้มองกำไรโตแตะ 97 ลบ. ทยอยรับรู้แบ็กล็อกปีนี้ 245 ลบ.
BBIK ดีดแรง 7% โบรกฯชูเป้า 74 บ. มองกำไร 3 ปีโตเฉลี่ย 44% ส่วนปีนี้มองกำไรโตแตะ 97 ลบ. ทยอยรับรู้แบ็กล็อกปีนี้ 245 ลบ.
17 มี.ค. 2565

ผู้สื่อข่าวรายงานว่า ราคาหุ้น บริษัท บลูบิค กรุ๊ป จำกัด (มหาชน) หรือ BBIK ณ เวลา 10:43 น. อยู่ที่ระดับ 55.25 บาท บวก 3.35 บาท หรือ 6.76% สูงสุดที่ระดับ 55.75 บาท ต่ำสุดที่ระดับ 52.50 บาท ด้วยมูลค่าการซื้อขาย 57.09 ล้านบาท

บล.โนมูระ พัฒนสิน ระบุในบทวิเคราะห์ คงคำแนะนำ “ซื้อ” ราคาเป้าหมาย 74 บาท โดยประเมินกำไรเติบโตสูงเฉลี่ย 44% ต่อปีในช่วง 3 ปี ข้างหน้า และคาดกำไรปี 2565 ที่ 97 ล้านบาท (+46% จากปีก่อน) โดย ณ สิ้นปี 2564 บริษัทมี backlog อยู่ที่ 385 ล้านบาท (รับรู้ปีนี้ราว 245 ล้านบาท หรือคิดเป็น 62% ของประมาณการรายได้ปี 2565) และคาดว่าจะมี backlog มาเติมอีกมากเร็วๆ นี้